1995

1992 - 1993 - 1994 - 1995 - 1996 - 1997 - 1998
't Joar 1995 is 't 95e joar in de 20e eeuwe volgenst de christelikke joartellienge.
 Gebeurtenissn 
januoari
 1 - Ôostnryk, Finland en Zweedn kommn by d' Europeesche Unie.
 1 - De Belgische provinsje Brabant wordt langst de toalgrenze ipgedêeld in de provinsjes Vlams-Brabant en Woals-Brabant, en 't Brussels Hoofdstedelyk Gewest.
 17 - De Japaneesche stad Kobe wordt getroffn deur e zwoare eirdbevienge met e kracht van 7,3 ip de schoale van Richter. De stad wordt vor e grôot dêel verwoest en der valln 6.633 dôoie.
 30 - De Vlamsche tv-zender Ka2 (loater Kanaal 2, KanaalTwee, 2BE en sins 2016 Q2) wordt ipgericht. 

februoari
 1 - De Vlamsche commerciële tv-zender VT4 goat van start. 
 5 - In België wordt de dienstplicht ofgeschaft.
 18 - In België wordt Proton ingevoerd, een elektronische portemannee.
 20 - De Vlamsche veterinaire-keurder Karel Van Noppen wordt nie verre van zyn huus dôodgeschootn. De môord gebeurde in ipdracht van de hormoonnmaffia.

moarte
 20 - De sekte Aum Shinrikyo verspreidt zenuwgoaze Sarin in vuuf metrostoasjes van Tokio in Japan. Twoalf menschn stervn, mêer of zesduusd roakn gekwetst.
 22 - Kosmonaut Valeri Poljakov kêert, achter e recordverbluuf van 438 doagn in de ruumte, were noa d' Eirde.
 26 - De Verdroagn van Schengen wordn ingevoerd: tusschn d' êeste 7 landn van d' Europeesche Unie valln de fysieke grenzn weg.

april
 19 - By e bomanslag in Oklahoma City, Verênigde Stoatn, stervn 168 menschn, woaroender 19 joengers.

meie
 7 - Jacques Chirac wordt toet president van Frankryk verkoozn.
 23 - In Rome wordt de grotste moskee van Europa ingewyd.
 27 - Acteur Christopher Reeve gerakt in de stoat Virginia verlamd vanof zyn nekke achter e val van zyn peird.
 28 - Neftegorsk in Rusland wordt getroffn deur een eirdbevienge met e kracht van 7,6 ip de schoale van Richter. 2000 menschn stervn, 2/3 van de bevolkienge.

juni
 De Spaceshuttle Atlantis koppelt met de Russische Mir. Da wordt gezien ols symbool vo de soamnwerkienge in de ruumte achter 't ende van de Koude Oorloge.
 4 - Paus Johannes Paulus II briengt e bezoek an België en verkloart Poater Damioan zoalig binst e messe vo de Basilieke van Koekelberg.
 26 - Den Egyptische president Moebarak overleeft e môordanslag in Ethiopië.

juli
 11 - Bosnisch-Servische troepn verovern de moslim-enclave Srebrenica in Bosnië-Herzegovina, ip da moment beveiligd deur Hollandsche VN-militairn, en pleegn e genocide ip 7.500 vintn en knechtjoengers.
 23 - Miguel Indurain wint de 82ste ediesje van de Roende van Frankryk, de vuufde overwinnienge in e reke vo de Spoansche coureur. 

ogustus
 4 - Krowoasje lanceert Operoasje Storm teegn 't Servisch leger in Krajina.
 24 - Oender massoale mediabelangstellienge wordt weireldwyd Windows 95 van Microsoft gelanceerd.
 28 - Bosnische Serviërs voern e mortieranval uut ip de Markale-markt in Sarajevo.
 30 - De NAVO-bombardementn teegn de Servische posiesjes begunn in Bosnië.

september
 5 - Oendergroendsche kernproef van Frankryk ip 't eiland Mururoa.

oktober
 4 - O.J. Simpson wordt deur de jury oenschuldig bevoendn an dubbele môord.
 17 - Jeanne Calment uut Frankryk is met eur 120 joar en 238 doagn officieel d' oudste mens die ôois geleefd èt. 
 22 - Willy Claes gift zyn oentslag ols secretoaris-generoal van de NAVO ols gevolg van d' Agusta-Affaire in België.
 30 - Via e referendum wordt mè 50,6% gestemd teegn d' ofscheidienge van Québec van Canada.

november
 Lech Wałęsa verliest de presidentsverkieziengn in Pooln van Aleksander Kwaśniewski.
 1-21 - D' akkôordn van Dayton wordn besprookn, die de situoasje in Bosnië moetn regeln.
 4 - Êeste Minister van Israël Yitzchak Rabin wordt getroffn deur e kogel van een extreemrechtschn Israëliër. Je sterft loater in de klinieke.

december
 14 - Met d' ondertêekeniengn van d' akkôordn van Dayton in Parys komt er een ende an de Bosnische Oorloge.
15 - Deur 't Bosmanarrest van 't Europees Hof van Justiesje meugn foetbalprofs  transfervry vertrekkn os under contract t'endn is.

 Geboorn 
januoari
 19 - Airis, Vlamsche zangeresse
 19 - Mathieu van der Poel, Hollandsche coureur
februoari
 23 - Sam Hemeleers, Vlamsche basketter
moarte
 6 - Annelies Törös, Belgisch-Hongoars model en Miss België 2015
april
 18 - Divock Origi, Belgische foetballist
oktober
 11 - Luisa Maria van België, dochter van prins Lorenz en prinsesse Astrid

Gestorvn
januoari
 15 - Jef Bruyninckx (75), Vlamschn acteur en regisseur
 28 - Leo Van Paemel (81), West-Vlamsche kunstschilder
april
 3 - Rika Steyaert (70), Vlamsche politica
meie
 21 - Annie M.G. Schmidt (84), Hollandsche schryfster en dichteresse
juni
 29 - Lana Turner (74), Amerikoansche filmsterre
ogustus
 30 -  Staf Versluys (66), West-Vlamsche zeiler
september
 15 - Rien Poortvliet (63), Hollandsche têkenoare en schilder
 18: Jean Gol (53), Belgische polllitieker
oktober
 1 - Emiel Jozef De Smedt (85), Vlamschn bisschop
november
 4 - Yitzhak Rabin (73), Israëlitische pollitieker
december
 25 - Dean Martin (78), Amerikoanschn acteur

Categorie:1990-1999